মেছুয়ার হোটেলে অগ্নিকাণ্ডে মৃত ১৫, চলছে উদ্ধার কাজ, সিট গঠন পুলিশের

কলকাতা: আমরি, স্টিফেন কোর্টের স্মৃতি ফেরাল বড়বাজারের মেছুয়া এলাকার হোটেলের ভয়াবহ আগুন (Massive Fire Burrabazar Mechua Hotel) । ঘটনায় ১৫ জনের মৃত্যু হয়েছে। দমবন্ধ হয়ে ১৪ জনের মৃত্যু হয়েছে। আতঙ্কে ছাদ থেকে ঝাঁপ দিয়েছিল ২ জন তার মধ্যে ১ জনের মৃত্যু হয়েছে। গোটা ঘটনা তদন্তের নির্দেশ দিয়েছেন মুখ্যমন্ত্রী। মৃতদের পরিবারকে দু’লক্ষ টাকা করে এবং আহতদের পরিবারকে ৫০ হাজার টাকা করে ক্ষতিপূরণ ঘোষণাও করেছেন মুখ্যমন্ত্রী মমতা বন্দ্যোপাধ্যায় (Mamata Banerjee)। ঘটনার তদন্তে ইতিমধ্যেই সিট গঠন করেছে কলকাতা পুলিশ।

মঙ্গলবার মেছুয়া বাজারের হোটেলের ভয়াবহ আগুন লাগে। সারারাতের চেষ্টাতেও সম্পূর্ণ আয়ত্তে আসেনি আগুন। এখনও পকেট ফায়ার রয়েছে। বৃষ্টি শুরু হওয়ার পর আগুন নিয়ন্ত্রণ আসে। ঘটনার পর থেকেই পলাতক হোটেলের মালিক। তদন্তে সিট গঠন করছে পুলিশ। পুলিশ সূত্রে খবর, ডিসি সেন্ট্রালের নেতৃত্বে ওই দলে ১১ জন রয়েছেন। তাঁরাই তদন্ত করছেন। তার মধ্যেই মুখ্যমন্ত্রী মমতা বন্দ্যোপাধ্যায় জানালেন, বড়বাজারের মেছুয়ার ফলপট্টির ওই হোটেলে দাহ্য পদার্থ মজুত ছিল, যার জেরে দ্রুত ছড়িয়ে পড়েছিল আগুন। গোটা ঘটনা তদন্ত করে দেখা হচ্ছে বলে জানিয়েছেন।

আরও পড়ুন: বড়বাজারের ঘটনায় আর্থিক সাহায্যের ঘোষণা মুখ্যমন্ত্রীর

স্থানীয়রা জানাচ্ছেন, মঙ্গলবার সন্ধের সময় তাঁরা হোটেলের প্রথম তলায় আগুন দেখতে পান। মুহূর্তের মধ্যে তা ছড়িয়ে পড়ে ছ’তলা হোটেলের অন্যান্য ফ্লোরে। ঘটনায় ১৫ জনের মৃত্যুর খবর সামনে এসেছে। আগুন নেভার পর হোটেলের ভেতর দেহ থেকে উদ্ধার করেছেন দমকলের কর্মীরা। তাঁদের দেহে দগ্ধের কোনও চিহ্ন নেই। দমকলের প্রথামিক অনুমান ধোঁয়ায় দমবন্ধ হয়ে মৃত্যু হয়েছে। অগ্নিকাণ্ডে মৃত্যুর ঘটনা প্রকাশ্যে আসার পর বুধবার সকালেই শোকপ্রকাশ করেছিলেন মুখ্যমন্ত্রী। তদন্তের নির্দেশ দেওয়া হয়েছে।’গাফিলতির কারণে এই ঘটনা ঘটেছে দাবি করেছেন বিরোধী দলনেতা শুভেন্দু অধিকারী।

দেখুন ভিডিও